Ib Andersen er mest kendt som bladtegner for [[Politikens "Magasinet"]] fra 1930'erne til Magasinets lukning i begyndelsen af 1960'erne. Han var stærkt påvirket af den danske [[guldalder]] i sin tegnekunst, men frembragte via sit talent sin helt egen genre. Han kunne som få andre tegne den danske natur, landskabet, dets provins og byernes huse og stemninger. Især den unge kvinde havde hans opmærksomhed; ofte fremstillet rygvendt eller i profil<ref>I følge vennen [[Anders Bodelsen]] var det gennemgående hos ham, at han ikke tegnede ansigterne – det havde han svært ved [http://www.kristeligt-dagblad.dk/artikel/286146:Kultur--Han-tegnede-det--han-saa Kristeligt Dagblad: Han tegnede det, han så]</ref> og gerne indsat i et naturmiljø, omgivet af  dyr, havens træer og nabohuse. Hans hustru Nanna var ofte model for de lyriske motiver, som tit blev fremstillet til [[novelle]]illustration i Magasinet. Ofte i farver og over to sider. Hans interesse for det grafiske, [[layout]]et og [[typografi]]en i kombination med hans egne tegninger bragte ham ind i [[forlag]]sverdenen, hvor han fremstillede solid og fængende bogkunst, som altid ramte bogens tema og tone og altid var genkendeligt som Ib Andersens værk.
Personbillede_savnes Kunst Erhvervsliv Kommunikation